िजला सम्मेलन में युवा प्रकोष्ठ का गठन
समदृष्टि,क्षमता विकास एवं अनुसंधान मंडल (सक्षम), चूरू की ओर से शनिवार को पेंशनर समाज भवन में जिला अधिवेशन हुआ। इस दौरान सक्षम के युवा प्रकोष्ठ का भी गठन हुआ।
राष्ट्रीय संगठन मंत्री डॉ. सुकुमार ने कहा कि सक्षम केक तहत विकलांगता ही नहीं किसी भी प्रकार की जरूरत को देखने की आवश्यकता है। इसके लिए संस्थान हर गतिविधि में आगे आकर हिस्सा लें, ताकि समाज में एक अच्छा संदेश जाए। राष्ट्रीय कार्यकारिणी में आमंत्रित सदस्य महावीर उपाध्याय ने कहा कि चूरू जिले में सक्षम इकाई को खड़ा करने के लिए किया गया प्रयास आज सफल हो गया और इकाई का भी गठन हो गया।
जिलाध्यक्ष विमल भटनागर ने दिव्यांगों को आवश्यकता सहायता देकर राष्ट्र के पुनर्निमाण की मुख्यधारा में लाने का आह्वान किया। अधिवेशन में अतिथियों का हुकमचंद्र गौड़, सचिव निरंजन वर्मा, कोषाध्यक्ष एनके चोटिया ने स्वागत किया। राष्ट्रीय स्वयंसेवक संघ के जिलाध्यक्ष विश्वनाथ चौधरी ने आभार व्यक्त किया। संचालन किशन सैनी ने किया।
चूरू. पेंशनर भवन में सम्मेलन को संबोधित करते संगठन मंत्री
hin_Deva hin_Deva hin_Deva hin_Deva hin_Deva